- Hun er en skøn dame, jeg synes bare, det kører rigtig godt for hende. Sådan lød det fra Jan Nielsen fra Hobro, da TV2 Nord var ude for at tage den royale temperatur i anledning af Dronning Margrethes 50 års regeringsjubilæum. Der er ingen tvivl om, at Nordjylland har betydning for Dronning Margrethe - og at Dronning Margrethe har betydning for Nordjylland. Dronningen og Nordjylland Selvom der er langt fra Amalienborg til Nordjylland, så har Danmarks dronning flere gange lagt vejen forbi de nordjyske breddegrader. Sidst var i august 2021, hvor hun besøgte Thisted i forbindelse med sommertogt med Kongeskibet Dannebrog. Med 50 royale år i bagagen er Dronning Margrethe den regent, der har siddet på tronen i næstlængst tid. Faktisk er der kun to regenter, der har siddet på tronen i 50 år og derover. Den anden er Christian 4., der blev konge som 11-årig i 1588 og døde 60 år senere. Her kan du se nogle af nordjydernes minder med Hendes Majestæt:

Referat:
Fredag kan Dronning Margrethe fejre 50 års jubilæum.